google/wiki40b huggingface dataset:
Badeand

En badeand er et leketøy som ligner en andunge, framstilt av gummi eller gummilignende materialer. Vanligvis er badeanda laget slik at den kan flyte, og er beregnet til å leke med i badekaret.
Mens den klassiske badeanda er gul med rødt nebb og er laget for å være en barneleke, kommer det nå badeender i mange utførelser og farger. Disse har blitt populære samleobjekter blant entusiaster.
Badeand-race har tidvis blitt arrangert av veldedige organisasjoner: Bidragsytere «kjøper» badeender, som så blir sluppet ut i en elv i hundretusenvis. Denne praksisen har etter hvert avtatt noe, ettersom miljøvernere påpeker de konsekvensene denne forsøplingen av vassdragene innebærer.
I 1992 ble en container som inneholdt 29 000 badeender mistet overbord fra et frakteskip i Stillehavet. Vind og havstrøm førte tusenvis av badeender til strendene i Alaska, og noen hundre fortsatte gjennom Beringstredet, hvor de innefrosset i de arktiske ismassene driver over Nordpolen. Badeender fra dette partiet har mange år senere blitt funnet på strender langs USAs atlanterhavskyst fra Maine til Massachusetts, og bringer ny og verdifull kunnskap om havstrømningene. Badeendene har vist seg å kunne holde seg flytende til tross for å ha blitt utsatt for påvirkning av naturkreftene i årevis, ettersom de er laget for å tåle å bli gnagd på av små barnetenner.
Rethinking Economics

Norge

Rethinking Economics Norge er den norske avdelingen, og har lokallag ved fem norske universiteter. Den har et styre og et vitenskapelig fagråd.
Mo herredsstyre 1848–1850

Mo herredsstyre 1848–1850 er en oversikt over representanter i Mo herredsstyre, etter herredsstyrevalget i 1848. Valget ble avholdt den 25. mai 1848.
I 1848 var det direkte valg på personer. De som fikk flest stemmer ble herredsstyremedlemmer.
Høy

Produksjon av høy

Gresset blir produsert ved at det dyrkes ute til det tas inn i høyonna.  Under tørking kan gresset enten ligge på bakken eller bli hengt opp på en hesje.  Etter mekaniseringen av landbruket er hesjing blitt sjeldnere. Det tørre høyet blir presset til høyballer eller kjørt inn med høysvans eller selvlesservogn.
Det er stadig vanligere at fortørket gress blir pakket i rundballer. Det også vanlig at gress blir lagt i en gressilo (silofór). Silofór er tilsatt ensileringsmiddel mens rundballer kun er fortørket gress luftett pakket i plast.

Høy-kvaliteter

Best kvalitet på vanlig tørt høy får man ved å tørke høyet på låvetørke. Tørket høy er lagringstørt med et vanninnhold lavere enn 18% vann.  Fortørkingen av høy ute gjøres til høyet har maksimalt 40-45% vann. Man vil da høre at gresset får «høylyd» eller «krisler» når det håndteres. Kort fortørk ute gir høyet gode hygieniske egenskaper som fin grønn farge og god lukt. 
Statens Fagtjeneste for Landbruket (nedlagt i 1994) utarbeidet kvalitetsklasser på høy basert på en skala (H-klassifisering) fra 1 (best) til 5 (uegnet til fóring). Klassifiseringen ble foretatt etter laboratorieanalyser. Klassifiseringssystemet er fortsatt i vanlig bruk selv om det kun klassifiserer høyet etter energiinnhold. Klassifiseringen avgjør ofte prisen på høyet. Dagens høyanalyser gir opplysning om en rekke næringsstoffer i tillegg til energiinnhold.
Mirador (slekt)

Utseende

En middelsstor, lang og tynn, gulbrun trebukk. Oversiden er sparsomt kledt med oppstående hår. Antennene er tynne og litt lengre enn kroppen. Pronotum er tønneformet, litt lengre enn bredt, dekkvingene parallellsidige.

Levevis

Larvene lever i død ved, mest av løvtrær.

Utbredelse

Arten er utbredt i Brasil.
AIMSoundCity

AIMSoundCity er et plateselskap fra Oslo etablert i 2003. Opphavsmann og eier er Kristian Skaarbrevik.
Yusuf Islam

Salman Rushdie og Sataniske vers

Under et møte med studenter på Kingston University i 1989 uttalte Yusuf Islam at han støttet fatwaen mot Salman Rushdie etter hans Sataniske vers. Etter dette ble musikken hans boikottet av en del radiostasjoner. Han har senere sagt at han ble misforstått og at pressen med vilje pisket opp denne kontroversen. I 2000 uttalte han at kommentaren i 1989 bare uttrykte hans forståelse av islams straffebud for blasfemi. I et innlegg i The Telegraph skrev Salman Rushdie at Yusuf Islam forsøker å omskrive historien. I 2010 kritiserte Rushdie Jon Stewart for å ta med Yusuf Islam i et fjernsynsprogram. Stewart konkluderte etterpå at Yusuf Islam forsøker å forene to verdener på en svært vanskelig måte.
Churro

En churro er et spansk bakverk. En churro består av fritert deig basert på hvetemel eller potet og er avlang, stjerneformet og enten rett, bøyd eller rund. I Spania serveres churros vanligvis med varm sjokoladesaus eller fylt med sjokoladekrem, vaniljekrem eller karamellsaus, såkalt dulce de leche. Churros er nært beslektet med amerikanske doughnuts og portugisiske farturas.
Samfunnssikkerhet

Samfunnssikkerhet er i plan- og bygningsloven omtalt i § 4-3, samfunnssikkerhet og risiko- og sårbarhetsanalyse.
«Ved utarbeidelse av planer for utbygging skal planmyndigheten påse at risiko- og sårbarhetsanalyse gjennomføres for planområdet, eller selv foreta slik analyse. Analysen skal vise alle risiko- og sårbarhetsforhold som har betydning for om arealet er egnet til utbyggingsformål, og eventuelle endringer i slike forhold som følge av planlagt utbygging. Område med fare, risiko eller sårbarhet avmerkes i planen som hensynssone, jf. §§ 11-8 og 12-6. Planmyndigheten skal i arealplaner vedta slike bestemmelser om utbyggingen i sonen, herunder forbud, som er nødvendig for å avverge skade og tap.»
Musikkforeningen Nidarholm

Musikkforeningen Nidarholm, stiftet 21. februar 1969 er et norsk janitsjarkorps.
De øver på Rosenborg skole.
Korpset er medlem av Norges musikkorps forbund og vant NM for janitsjarkorps 2019.
Araneus quadratus

Utbredelse

I Norge er den vanligst i sør, den er registrert nord til og med Trøndelag, det finnes et eldre funn fra Troms.

Utseende

Araneus quadratus er en ganske stor og kraftig bygd edderkopp, hunnen er opptil 20 mm lang (kroppens lengde) når bakkroppen er fylt med egg. Kroppen er todelt, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende hår, den har en mørk midtstripe og mørke striper langs sidene. Bakkroppen hos hunnen er stor og kuleformet, med fire karakteristiske lyse flekker. Disse danner en likesidig firkant, et kvadrat, herav kommer det latinske artsnavnet. Fargen varierer mye men er gjerne grønnlig eller brunrød, enkelte har et mindre kontrastrikt mønster. Hannen er gjerne mørkere og mer kontrastrikt farget. Hodet har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina er middels lange og ganske kraftige, med lyse og mørke ringer.
Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd. Araneus quadratus kan forveksles med Araneus marmoreus og korsedderkopp, men hunnes bakkropp er gjerne større enn hos disse sammenlignet med beinas lengde.

Levevis

Arten finnes særlig på heier og kan værer ganske tallrik på lynghei og sivbevokste områder, også på steder med busker. Den bygger et hjulnett (ikke svært stort sammenlignet med edderkoppens størrelse) mellom busker eller høyt gress. Kjønnsmodne individer finnes fra sommeren og utover høsten.
Teja

Kjente personer med navnet

Personene i listene er ordnet kronologisk etter fødselsår.
L-nummer

L-nummer er et utbredt system for å navnngi arter av tropiske harniskmaller (Loricariidae) basert på fotografier publisert av det tyske akvariemagasinet DATZ (Die Aquarien und Terrarienzeitschrift).
Et L-nummer er ikke et offisielt vitenskapelig navn, men gjør det mulig å identifisere diverse harniskmaller med et felles navn før fisken har blitt vitenskapelig beskrevet. Når en harniskmalle får et offisielt vitenskapelig navn, ble L-nummeret opprinnelig resirkulert og brukt om en annen gruppe fisk, men denne praksisen skapte forvirring og ble derfor stoppet.
Det hender at samme L-nummer gis til flere forskjellige arter samtidig (eksempelvis L200 som har vært brukt om både Hemiancistrus subviridis og Baryancistrus demantoides), og at forskjellige L-nummer gis til forskjellige populasjoner av samme art (for eksempel L001, Pterygoplichthys joselimaianus som også går som L022). Akvariemagasinet Das Aquarium har introdusert et lignende nummersystem med prefikset LDA.
Et tilsvarende system finnes for pansermaller (Callichthyidae). Her er prefikset bokstaven C, og betegnelsene kalles dermed for C-nummer.
Laukvik (Lenvik)

Historie

Laukvik var på 1800-tallet et veletablert handelssted og naturlig knutepunkt for fiskere og annen skipsfart med dampskipsanløp, butikk, godsekspedisjon, postkontor og etter hvert telegraf. I tillegg foregikk det pomorhandel i Hekkingsundet, like utenfor Laukvik, hvor det både ble levert fisk og byttet med andre varer fra russiske sjø- og handelsmenn. Som handelssted har Laukvik historie fra før 1700-tallet.
På grunn av den store skipstrafikken forbi Laukvik til den stadig mer voksende Tromsø by, ble det fra midten av 1800-tallet behov for et innseilingsfyr som ble plassert på Hekkingen, kjent som Hekkingen fyr. Fyret hadde både fyrvoktere og assistenter fra Laukvik gjennom sin bemanningstid, og Laukvik var den naturlige basehavnen for båttrafikken mellom fyr og fastland til langt utover 1900-tallet.

Laukviks militære historie

I etterkrigsårene under den kalde krigen var Malangsfjorden lett tilgjengelig for uønsket ferdsel og en bunkerstasjon ble etablert i Laukvik for å følge med på all aktiviteten i området. En kabel ble som første tiltak strekt på tvers av fjorden fra Laukvik til Marslett på Kvaløya, spesielt for overvåking av mulige ubåter.
I 1955 kom det personell fra Forsvaret til bunkerstasjonen for å følge overvåkningen, og bunkeren ble oppgradert med innlagt vann og strøm ved hjelp av menige fra Tromsø Sjøforsvarsavsnitt. Stasjonen var i bruk til høsten 1969.
Rubbel

Rubbel var et nettsamfunn for ungdom som ble utviklet og administrert av NRK Møre og Romsdal. Utviklingen skjedde i nært samarbeid med NRK Beta.
Nettsamfunnet fungerte i en prøveperiode som en nyhetsside for ungdom i Møre og Romsdal. Prosjektet var et forsøk på å se om et distriktskontor i NRK kunne utvikle et lokalt nettsamfunn for ungdom.
Dette var før Facebook sitt inntog i det norske markedet, og i en tid der andre medieinstitusjoner satset sterkt på nettsamfunn som Blink og Nettby.
I en periode der NRK spisset nettsatsingen sin ble Rubbel lagt ned.
Rubbel ble utviklet i samarbeid med utviklingsavdelingen i NRK. Prosjektleder i NRK Møre og Romsdal har vært Terje Reite. Den tekniske plattformen ble utviklet av Henrik Lied. Grafikken er i all hovedsak ved Simon Bognø.
French Open 2019 – Dobbel menn

French Open 2019 – Dobbel menn ble spilt fra 27. mai til 8. juni 2019.
Norsk Billedhoggerforening

Norsk Billedhoggerforening (NBF) ble etablert i 1948 som en organisasjon for norske billedhuggere. 
Foreningen har siden 1966 hatt kontorlokaler i Hekkveien 5 i Oslo, medateliérer og utstillingsrom i hagen. Styreleder pr 2018 er Ebba Moi, og Erik Steen er daglig leder.
Yuji Yaso

Karriere

Yuji Yaso startet sin profesjonelle karriere i Gamba Osaka i 1993. Han har også spilt for Vissel Kobe, Albirex Niigata og Yokogawa Electric.
Gangara

Utseende

Store, brune smygere med røde øyne. Forvingen har noen gule flekker.

Levevis

Larvene lever på palmer.

Utbredelse

Slekten er utbredt i Sørøst-Asia.
Xin Tangshu

Xin Tangshu (tradisjonell kinesisk: 新唐書, forenklet kinesisk: 新唐书, pinyin: Xīn Tángshū, Wade-Giles: Hsin T'angshu, eller Yngre Tangshu, eller Den nye Tangboken), er et klassisk historieverk om Tangdynastiet redigert av Ouyang Xiu og Song Qi og andre hofflærde under Songdynastiet. Keiseren beordret i 1044 at det tidligere offisielle Tang-historieverket, Tangshu, skulle revideres. Det reviderte verket ble presentert for kronen i 1060. Den ble gitt prefikset Xin («ny») for å atskille det fra den eldre versjonen.
Torstein Selvik

Krigsinnsats

Selvik var med i felttoget i Valdres i 1940. Han arbeidet med illegale aviser under andre verdenskrig og ble redaktør i Bergens Arbeiderblad da avisa kom ut igjen 9. mai 1945.
Som eldste sønn skulle han overta fargården men overlot denne til sin bror, Sigurd Selvik (1904 – 1977) som oppgraderte bruket.

Politiker

Selvik var stortingsmann for Arbeiderpartiet fra Bergen i tida 1949 til 1969.
Hybosoroides

Utseende

En middelsstor (ca. 10 millimeter), avlang, hvelvet bille, mørkbrun, blank. Kjevene (mandiblene) og overleppen (labrum) er store og stikker ut under hodet. Antennene er 9- eller 10-leddete, ganske korte, med en tre-leddet kølle der det innerste leddet er stort og har en grop der de to ytterste leddene kan felles inn. Brystskjoldet (pronotum) er bredere enn langt, uten knøler, groper eller pigger. Dekkvingene er avlange. Beina er kraftige, alle leggene (tibiae) er brede med tenner på utsiden. Føttene er fem-leddete, slanke og forholdsvis korte. Larvene er av vanlig skarabide-type (scarabaeiform larve), C- formede.

Levevis

Lite er kjent om hybosoridenes biologi. De voksne billene flyr om natten og kommer gjerne til lys. I alle fall noen arter kan finnes på relativt ferske kadavere, eller møkk. Larvene til noen arter er funnet i råtnende plantemateriale. De kan lage lyd ved å gnisse frambeina mot kanten på epipharynx (en del av munnverktøyet).

Utbredelse

Arten er kjent fra det sørlige Kenya og Tanzania.
Bula

Bula (russisk: Була, tsjuvasjisk: Пӑла, tatarisk: Бола) er ei elv i Tatarstan og Tsjuvasjia i Russland og ei av sideelvene til Svijaga fra venstre. Elva er 127,7 kilometer lang og har et nedbørfelt på 1 587 km².
Elva springer ut nær landsbyen Lipovka i Tsjuvasjia og renner etter hvert inn i Tatarstan. 92 kilometer av elva ligger i Tsjuvasjia.
Norges G19-landslag i fotball

Norges G19-landslag i fotball er et fotballandslag for gutter som er 19 år eller yngre på det tidspunkt kvalifiseringen til et mesterskap starter.
Økoby

Økobyer (eller bærekraftige byer) planlegges med fokus på en bærekraftig utvikling og byenes totale miljøpåvirkning (økologisk fotavtrykk). Byene forsøker bla. å redusere forbruket av energi og vann og utslippene av CO2 og forurensning. «Kompaktbyen» er et forbilde i planleggingen. I en tett by reduseres energi- og transportbehovet og det er enklere å bygge ut velfungerende kollektivtrafikk. En økoby skal sikre et godt bymiljø og gode rekreasjonsområder for befolkningen. Biologisk mangfold skal bevares både internt i byen og i omgivelsene.
Begrepet økoby kommer fra engelsk eco-city. Man kan diskutere om det er et heldig begrep, da man kan få inntrykk av at en økoby er noe helt spesielt, litt på siden av vanlig byutvikling. Sett i lys av vår tids miljøproblemer og klimaendringer er økobyens målsettinger noe alle byer bør jobbe mot.
Ibn Arabi

Liv og virke

Ibn Arabi ble født i en velstående muslimsk familie i den mauriske byen Murcia (sørlige Spania). Åtte år gammel begynte han å studere islam i Sevilla. Han viste tidlig en forkjærlighet for islams mystikk, sufisme og ble innvigd i sufismens hemmeligheter av to kvinnelige mestre, Jasmin fra Marchena (60 km sør for Sevilla) og Fatima fra Córdoba. Da Ibn Arabi avsluttet sin formelle skolering i hjemtraktene reiste han østover på jakt etter økt kunnskap. Han nådde Mekka i 1202 hvor han ble tatt imot av en persisk adelsfamilie fra Isfahan. Han ble inntatt i Nizam, familiens fatter, som han møtte for første gang ved den hellige kaba. I sin diktsamling Tarjuman a-Ashwaq beskrev han hennes sjeldne skjønnhet og klokskap.
Hans besøk i Mekka, hvor han ble værende i tre år, ble begynnelsen på et omfattende litterært forfatterskap. Han tilbrakte også mange år med å reise rundt i Nord-Afrika, Syria, Palestina, Irak og Tyrkia. «Den største mesteren» (al-shaikh al-akbar), som han ble kalt av den senere sufistiske tradisjonen, er forstått til å bety at ingen andre hadde vært i stand til å gå i den filosofiske dybden av islamsk tro slik som han gjorde. Han døde i Damaskus i 1240 hvor han ble begravd.

Forfatterskap

Ibn Arabi har forfattet mer enn 500 titler av store og små bøker, men han er i hovedsak kjent for to mystiske avhandlinger, Al-Futuhat al-Makkiyya (Mekkaåpenbaringene) og Fusus al-hikam (Visdommens edelsteiner). Sistnevnte kan sies å romme kjernen i hans esoteriske undervisning og dens innflytelse på islamsk mystikk er stor. Utenfor den islamske verden var hans tanker stort sett ukjente fram til moderne tid. I Sverige ble blant annet maleren og den muslimske konvertitten Ivan Aguéli og poeten Gunnar Ekelöf blant de som ble inspirert av Ibn Arabis mystikk.
Holmen Brænderi

Holmen Brænderi er et tidligere brenneri på Gjøvik. I 1854 danna bønder fra bygdene rundt Gjøvik, Vardal, Toten, Nes og Ringsaker, et andelslag for å bygge et potetbrenneri. De valgte ei tomt på Holmen ved Hunnselva, en plass under storgarden Hunn. Drifta kom i gang i 1857, fire år før Gjøvik fikk kjøpstadsrettigheter. Holmen ble det største brenneriet på vestsida av Mjøsa.
Holmen var først et reint potetbrenneri, men virksomheten ble snart utvida med et oksefjøs. På det meste var det 300 dyr på båsen. Oksene ble fora med den næringsrike dranken fra brenneriet. Oksefjøset ble revet ca. 1940. Det ble også bygd ei ny mølle, som brant i 1882. Da ble det oppført ei ny mursteinsmølle med 6 kverner. Den står fremdeles, men har fått nye funksjoner. Holmen Brænderi bygde seinere kornsiloen på Gjøvik.
Eierne av garden Hunn fikk økonomiske vansker, og eiendommen ble i 1880 solgt til Holmen Brænderi. Dermed ble firmaet også eier av store deler av bygrunnen i Gjøvik. På denne tida var sakfører Johan Castberg, den landskjente sosialpolitikeren, brenneriets juridiske rådgiver.
Nye aksjonærer danna AS Holmen Brænderi i 1902. Disse starta også opp Gjøvik Mineralvandsfabrik i brenneriets lokaler. Bygningsmassen ble samtidig utvida med potetmjølfabrikk og noe seinere med et potettørkeri. I 1928 starta også produksjon og omsetning av øl. Da Vinmonopolet kom i 1922, fortsatte Holmen å produsere råsprit, mens polet foredla den videre. I 1946 ble en administrasjonsbolig oppført nord for brenneriet.
I 1963 flytta produksjonen av potetmos til ei ny tomt på Mjøsstranda, og spritproduksjon og annen virksomhet kom etter i 1967. Norsk Potetindustri overtok firmaet i 1982 og endra navnet til Hoff Norsk Potetindustri i 2001. De gamle lokalene stod tomme i mange år. På 1990-tallet flytta imidlertid det nye Gjøvik Glassverk inn. Innlandets vitensenter ble stifta i 2003 og offisielt åpna på Holmen i 2007. I 2007 flytta også Mjøsmuseet deler av sin virksomhet til nyoppussa lokaler i det gamle brenneriet.
Kuchi-folket

Kuchi-folket (fra det persiske ordet koch som betyr «migrasjon») er et pashtunsk nomadefolk i Afghanistan som i hovedsak tilhører stammene Ghilzai, Kakar, Lodi, Ahmadzai samt Durrani, men av og til kan det også være noen balutsjere blant dem. I det lokale morsmålet pashto brukes begrepet kochian om denne etniske gruppen.
Det er tre millioner kuchier i Afghanistan, hvorav minst 60 % fremdeles er fullt nomadiske og mer enn 100 000 har vært fordrevet på grunn av naturkatastrofer som flom og tørke de siste årene.

Historie

Historisk sett avstod kuchi-folket fra politikk fordi de er nomader, men den afghanske konstitusjonen har likevel gitt dem ti seter i parlamentet. Hashmat Ghani Ahmadzai er en av de kjente personene som tilhører denne etniske gruppen. Bestemmelsene er skrevet inn i Afghanistans grunnlov (artikkel 14) og har som mål å forbedre velferden til kuchi-folket, herunder bestemmelser om bolig, representasjon og utdanning. Ifølge FNs høykommissær for flyktninger eide kuchi-folket 30 % av landets geiter og sauer, og de fleste kamelene i flere år før den 30 år lange krigsperioden, og de var i hovedsak også ansvarlig for å bidra med slaktedyr, ull, ghee og quroot til den nasjonale økonomien.
Kuchi-folket ble også favorisert av de afghanske kongene, som selv var av pashtunsk opprinnelse, siden slutten av 1880-årene. De ble tildelt firman, eller kongelige proklamasjoner, som ga dem tillatelse til å bruke sommerbeitene over hele Afghanistan i en langvarig «pashtuniseringsprosess». Under Taliban-regimet var kuchi-folket en viktig faktor og tilhenger av Taliban og deres leder Muhammed Omar. Følgelig har de etniske gruppene i nord (hazarere, tadsjikere, usbekere og turkmenere) en langvarig mistro til kuchi-folket.

Sårbarhet

Kuchi-folket har blitt identifisert av FN Assistance Mission in Afghanistan som en av de mest sårbare befolkningsgruppene i landet. I takt med Afghanistans befolkningsvekst har motstridende krav over sommerbeiter, både for kultivering og fast husdyrhold, skapt konflikter over landområder i sentrale og nordlige Afghanistan. Kuchi-folkets økonomi og livskvalitet rammes hardt av avgiftene de må betale for hvert husdyr som går over i en annens eiendom, i tillegg til de stadig tilbakevendende tørkeperiodene som nå forekommer med økende hyppighet.
Bremen

Historie

Det er noe uklart når Bremen ble grunnlagt, men byen ble et bispesete i det åttende århundre. Byen var viktig i prosessen med å innføre kristendommen i Skandinavia, og ble blant annet plyndret av en «Rørik av Dorestad» i 859 (se Rurik).
På 1100-tallet ble biskopenes makt utfordret av Henrik Løve, og byen ble etterhvert en handelsby. I 1358 ble Bremen en hansaby.
I 1646 ble Bremen en fri riksstad i Det hellige romerske rike. Bremen ble med i Det tyske forbund, og senere i Det nordtyske forbund før bystaten ble en forbundsstat i Det tyske rike etter Tysklands samling. Bortsett fra en periode under fransk okkupasjon mellom 1811 og 1815 og under nazismen (1933–45) klarte altså Bremen å beholde sin uavhengighet som selvstendig bystat (etter 1871 autonom delstat).
Som de fleste andre tyske byer ble Bremen sterkt skadet av alliert bombing under andre verdenskrig. Etter krigen ble Bremen-området en del av den britiske okkupasjonssonen, mens selve byen var amerikanskadministrert. Hele området ble følgelig en del av Forbundsrepublikken Tyskland fra 1949.

Politikk

Bremens borgerskap, delstatsparlamentet, velger to borgermestre, hvorav den ene blir valgt av senatet som senatspresident og dermed regjeringssjef i bystaten Bremen. Pr. 2015 er Carsten Sieling (SPD) senatspresident, som leder for en koalisjon av sosialdemokratene og De grønne.
Bring Children from Streets

Bring Children from Streets (Få barn bort fra gatene) er en norsk ideell stiftelse etablert i 2005 for å gi husrom, omsorg og utdanning for afrikanske gatebarn i Kampala, Uganda. 
Initiativtaker og styreleder er Richard Kiwanuka. Han kom som flyktning fra Uganda til Norge 16 år gammel, og her fikk han sitt gjennombrudd som bokser og ungdomsleder. Stiftelsen har sitt sete i Bergen og Inger Johanne Ektvedt har bidratt økonomisk med å få stiftelsen i gang.
Stiftelsen har blant annet gitt økonomisk støtte til barnehjem i Nsumba, både til drift, opprustning og vedlikehold.
Pageant Point

Pageant Point er det sentrale og høyeste av tre isfrie nes i østenden av Gourlay Peninsula på Signy Island i Sør-Orknøyene. Det ble kartlagt i 1933 av mannskap på Discovery Investigations, og kartlagt på nytt i 1947 av Falkland Islands Dependencies Survey (FIDS). Navnet, som ble gitt av FIDS, kommer fra pingvinene som hekker her og dansen de utfører i forbindelse med kurtiseringene (pageantry er et engelsk ord for «forestilling» eller «skuespill»)
Zigismunds Sirmais

Karriere

Sirmais markerte seg internasjonalt i 2010. Ved Junior-VM i friidrett 2010 i Moncton i Canada kom han på 7.-plass med 73,38. Han fikk også bronse ved det latviske mesterskapet, der Eriks Rags vant. 
Den 20. mars 2011 kastet han 84,67 da han vant gull ved European Cup Winter Throwing, og slo med det Andreas Thorkildsens nesten 10 år gamle juniorverdensrekord. Den 22. juni forbedret han rekorden til 84,69. 
I slutten av juli vant han også gull ved Junior-EM i friidrett 2011 i Tallinn.